CELEX: 32020R1374
Language: bg
Date: 2020-10-01 00:00:00
Title: Регламент за изпълнение (ЕС) 2020/1374 на Комисията от 1 октомври 2020 година за разрешаване на употребата на препарат от Saccharomyces cerevisiae CNCM I-1077 като фуражна добавка за телета, всички видове преживни животни с по-малко стопанско значение (за отглеждане), различни от агнета и семейство Камилови (за отглеждане) (притежател на разрешението Danstar Ferment AG, представлявано от Lallemand SAS) (текст от значение за ЕИП)

2.10.2020   
               
               
                  BG
               
               
                  Официален вестник на Европейския съюз
               
               
                  L 319/19
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1374 НА КОМИСИЯТА
         от 1 октомври 2020 година
         за разрешаване на употребата на препарат от Saccharomyces cerevisiae CNCM I-1077 като фуражна добавка за телета, всички видове преживни животни с по-малко стопанско значение (за отглеждане), различни от агнета и семейство Камилови (за отглеждане) (притежател на разрешението Danstar Ferment AG, представлявано от Lallemand SAS)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Saccharomyces cerevisiae CNCM I-1077. Посоченото заявление беше придружено от данните и документите, изисквани съгласно член 7, параграф 3 от същия регламент.
                  
               
                     (3)
                  
                  
                     То се отнася до разрешаване на употребата на препарат от Saccharomyces cerevisiae CNCM I-1077 като фуражна добавка за телета, всички видове преживни животни с по-малко стопанско значение (за отглеждане), различни от агнета и семейство Камилови (за отглеждане), която да бъде класифицирана в категорията „зоотехнически добавки“.
                  
               
                     (4)
                  
                  
                     В становището си от 14 май 2019 г. (2) Европейският орган за безопасност на храните („Органът“) заключи, че при предложените условия на употреба препаратът от Saccharomyces cerevisiae CNCM I-1077 не се отразява неблагоприятно върху здравето на животните и безопасността на потребителите, нито върху околната среда. Той също така заключи, че посоченият препарат се счита за дразнител на очите. Поради това Комисията счита, че следва да се вземат съответните предпазни мерки, за да се предотврати неблагоприятното въздействие върху здравето на човека, по-специално по отношение на потребителите на добавката. Органът също така стигна до заключението, че препаратът може да бъде ефикасен за подобряване на наддаването на тегло и съотношението фураж/наддаване. Заключението относно ефикасността при телета може да бъде приложено за видовете преживни животни с по-малко стопанско значение и за семейство Камилови, на един и същ етап от развитието им. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от Saccharomyces cerevisiae CNCM I-1077 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешаване
            Разрешава се употребата на посочения в приложението препарат, който принадлежи към категория „зоотехнически добавки“ и към функционална група „стабилизатори на чревната флора“, като добавка при храненето на животните при спазване на условията, определени в същото приложение.
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2019;17(6):5723.
      
      
         
            ПРИЛОЖЕНИЕ
            
                        
                           Идентификационен номер на добавката
                        
                     
                     
                        
                           Наименование на притежателя на разрешението
                        
                     
                     
                        
                           Добавка
                        
                     
                     
                        
                           Състав, химична формула, описание, метод за анализ
                        
                     
                     
                        
                           Вид или категория на животните
                        
                     
                     
                        
                           Максимална възраст
                        
                     
                     
                        
                           Минимално съдържание
                        
                     
                     
                        
                           Максимално съдържание
                        
                     
                     
                        
                           Други разпоредби
                        
                     
                     
                        
                           Срок на валидност на разрешението
                        
                     
                  
                        
                           CFU /kg пълноценен фураж със съдържание на влага 12 %
                        
                     
                  
                        
                           Категория: „зоотехнически добавки“. Функционална група: „стабилизатори на чревната флора“
                        
                     
                  
                        4b1711
                     
                     
                        Danstar Ferment AG, представлявано в Съюза от Lallemand SAS
                     
                     
                        
                           Saccharomyces
                        
                        
                           cerevisiae
                        
                        CNCM I-1077
                     
                     
                        
                           
                              Състав на добавката
                           
                        
                        Препарат от Saccharomyces cerevisiae
                        
                        CNCM I-1077 с м5инимално съдържание на:
                        
                                    —
                                 
                                 
                                    1 × 1010 CFU/g добавка (за формата с покривен слой)
                                 
                              
                                    —
                                 
                                 
                                    2 × 1010 CFU/g добавка
                                 
                              (за формата без покривен слой)
                     
                     
                        Телета
                        Всички видове преживни животни с по-малко стопанско значение (за отглеждане), различни от агнета
                        Семейство Камилови
                        (за отглеждане)
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата, предпазни очила и предпазна дихателна маска.
                                 
                              
                     
                        22.10.2030 г.
                     
                  
                        
                           
                              Характеристика на активното вещество
                           
                        
                        Жизнеспособни клетки от Saccharomyces cerevisiae CNCM I-1077
                     
                  
                        
                           
                              Метод за анализ
                           
                            (1)
                        
                        Преброяване: метод на разлятата среда
                        чрез използване на агар с хлорамфеникол, декстроза и екстракт от дрожди
                        (EN 15 789 :2009).
                        Идентификация: метод на полимеразната верижна
                        реакция (PCR) (CEN/TS 15 790 :2008)
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.